Diari Oficial de la Generalitat Valenciana


Sumari del DOGV 6028, del 04-06-2009 (2009/6278)

Notificació a Davalfon SL. Expedient número VIVI/040503/199.
------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6278


Data del document
:   17-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Davalfon SL. Expedient número VIVI/040503/199. [2009/6278]  
De conformitat amb el que estableix l'art. 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució a Davalfon, SL amb expedient VIVI/040503/199.  
Vist el procediment sancionador VIVI/040503/199 seguit contra Edificaciones Urbanas Siglo XXI, SA i Davalfon, SL per infracció del règim legal que regula els habitatges de protecció pública.  
Vist que al seu dia es va iniciar aquest expedient mitjançant el corresponent plec de càrrecs per l'existència de deficiències constructives als habitatges sitis a Silla, carrer Albal, núm. 13.  
Vist que han transcorregut més de sis mesos des de la data d'iniciació d'aquest procediment.  
Atés que d'acord amb el que estableixen l'article 16.1 de la Llei 1/1997, de 21 de febrer i 78.1 de la Llei 8/2004, de 20 d'octubre, ha transcorregut el termini de prescripció de la infracció administrativa de la qual els fets imputats a les expedientades poden resultar constitutius.  
Atés que sense perjudici de l'anterior la prescripció de la infracció administrativa no exonera el promotor de l'obligació de reparar les deficiències constructives apreciades i que consten en els informes tècnics incorporats al present expedient. Aquesta obligació no és conseqüència de l'existència d'infracció administrativa sinó que resulta de l'especial responsabilitat que l'article 111 del Decret 2114/1968, de 24 de juliol, Reglament d'Habitatges de Protecció Oficial, imposa al promotor, ja que estableix que si en el transcurs de cinc anys des de la qualificació definitiva, es manifesten vicis o defectes de la construcció que fan necessàries obres de reparació podrà imposar-se l'execució d'aquestes al promotor.  
Atés que en la tramitació del procediment s'han observat les normes contingudes en el Reial Decret 1398/1993 de 4 d'agost i, supletòriament, les contingudes en el títol IX de la Llei de Règim Jurídic de les Administracions Públiques.  
Atés que és competència d'aquest Servei Territorial d'Habitatge i Projectes Urbans la resolució del present procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals citats, la Llei 1/1997, de 21 de febrer de la Generalitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent resolució:  
1. Declarar la prescripció de la infracció i la inexistència de responsabilitat derivada d'infracció administrativa.  
2. Obligar Edificaciones Urbanas Siglo XXI, SA, com a promotora de l'edifici, en virtut de l'article 111 del Decret 2114/1968, de 24 de juliol, Reglament d'Habitatges de Protecció Oficial a realitzar, ella mateixa o al seu càrrec, en el termini màxim de quinze dies, les obres següents:  
- Carrer Albal, núm. 13.  
- Porta número 9. Segellament de la finestra de la cuina a fi d'evitar les filtracions. Picament de lluïts i verticalitat de l'envà del corredor, nou lluït i acabament de pintura. Anivellament del lluït d'algeps del dormitori.  
- Porta número 11. Substitució dels taulellets de galeria fissurats i la posterior rejuntada.  
- Porta número 19. Segellament de la junta de dilatació de la pavimentació de la terrassa i acabament de pintura de les baranes d'aquesta.  
Contra aquesta resolució, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció d'aquesta notificació, de conformitat amb el que preveu l'art. 114 de la Llei de Règim Jurídic de les Administracions Públiques.  
En el cas que la part dispositiva de la resolució ordene execució d'obres i, independentment de l'anterior, se us requereix formalment, d'acord amb el que disposa l'art. 13 de la Llei 1/1997, de 21 de febrer de la Generalitat Valenciana, perquè les executeu en el termini fixat, us advertim que, si no ho feu així, l'administració n'aconseguirà l'execució forçosa i us imposarà successives multes coercitives, en relació amb l'art. 96 de la Llei de Règim Jurídic de les Administracions Públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
Us advertim igualment que si incompliu l'anterior requeriment es podrà instruir un nou expedient sancionador, d'acord amb el que estableix l'art. 166 del Reglament d'Habitatges de Protecció Oficial.  
València, 17 de gener de 2008.- El cap del Servei Territorial: José Manuel Vacas Tatay.